Arbagʻish. Arbagʻish — Oʻzbekiston Respublikasi Namangan viloyati Chortoq tumanida joylashgan qishloq. Aholisi 3612 kishi (2010). Tarixi. Tarixiy manbalarga koʻra, qishloq XVI asrda tashkil topgan. Mazkur qishloq aholisi asosan oʻzbek va qirgʻizlardan iborat boʻlib, qishloqqa ilk bor qirgʻizlarning bargʻish (bugʻu) nomli urugʻi koʻchib kelgan. Keyinchalik esa bu yerga boshqa qirgʻiz urugʻlari bilan bir qatorda oʻzbeklar ham kelib joylashgan. Qishloq nomi shu yerga kelib birinchilardan boʻib joylashgan urugʻ nomi bilan Ariqbagʻish (ayni ariq boʻyi hududlarni egallagani sababli) deb atalgan. Yillar oʻtishi bilan bu nom xalq tilida Arbagʻishga oʻzgarib ketgan.